Падзеямі ў Беларусі наш зямляк, трэці зорны яе ўраджэнец, Герой Расіі, ганаровы грамадзянін Міншчыны і Чэрвеньшчыны, лётчык-касманаўт Алег Навіцкі цікавіцца заўсёды. Пры першай жа нагодзе прыязджае на сваю малую радзіму, у матуліну хату, з ахвотай удзельнічае ў сустрэчах з працоўнымі калектывамі, на якія яго запрашаюць. А калі знаходзіцца ў расійскім Зорным гарадку, дзе пастаянна жыве і працуе, пра беларускія навіны даведваецца з тэлевізійных перадач, інтэрнэта і падчас шматлікіх тэлефонных размоў з роднымі, сябрамі, знаёмымі, з іх электронных лістоў.